Optimize หรือจัดเรียงไฟล์ในคอม (Windows) แก้ปัญหาเบื้องต้น ดูแลคอมให้ทำงานลื่นไหลตลอด ลบ Adware และล้างข้อมูลในเบราว์เซอร์ (Windows) ลบ Adware และล้างข้อมูลใน Safari (Mac) Optimize หรือจัดเรียงไฟล์ในคอม (Mac)
พอติดตั้งอัพเดทล่าสุดที่มีแล้วอาจแก้ error ที่พบได้ แถมทำให้คอมปลอดภัยและเสถียรยิ่งขึ้น Windows Update จะเช็คและติดตั้งอัพเดทใหม่เอง ให้เปิดเมนูหรือหน้า Start แล้วพิมพ์ "windows update" เพื่อหา Windows Update utility  ถ้าใช้ Windows 10 ปกติ Windows Update utility จะอยู่ในหัวข้อ "Update & Security" ของเมนู Settings แบบใหม่ พื้นที่ที่เหลือในฮาร์ดไดรฟ์ปกติไม่ค่อยส่งผลต่อการทำงานของคอมมากเท่าไหร่ แต่ถ้าไดรฟ์ที่ติดตั้ง Windows ไว้เหลือที่ว่างไม่ถึง 20% ก็จะเริ่มทำคอมอืดได้ ปกติ Windows จะใช้ที่ว่างนี้ย้ายและเก็บไฟล์ชั่วคราว ถ้าที่ไม่พอระวังคอมจะอืดเป็นเต่าคลาน แค่หมั่นลบไฟล์เก่า ก็ช่วยให้คอมทำงานได้ลื่นไหลขึ้นแล้ว  เปิดหน้าต่าง Computer/This PC (⊞ Win+E) แล้วหาไดรฟ์ที่ลง Windows ไว้ (ปกติจะเป็น C:) ไดรฟ์นี้ต้องมีที่ว่างอย่างน้อย 20% คอมถึงจะทำงานได้เต็มประสิทธิภาพ เปิดเมนูหรือหน้า Start แล้วพิมพ์ "disk cleanup" เพื่อหา utility นี้ จากนั้นเลือกไดรฟ์ที่ลง Windows ไว้ แล้วรอจนสแกนเสร็จ ให้ติ๊กช่องของแต่ละประเภทไฟล์ที่จะลบ จะมีให้ดูด้วยว่าถ้าลบอันไหนไปแล้วจะทวงคืนพื้นที่มาได้เท่าไหร่  เช็คโฟลเดอร์ Downloads กับ Documents ว่ามีไฟล์เก่าเก็บที่ไร้ประโยชน์แล้วไหม เวลาใช้คอมไปนานๆ คุณมักสะสมสารพัดโปรแกรมที่ใช้งานแค่ครั้งเดียวแล้วไม่ได้ใช้อีกเต็มเครื่องไปหมด โปรแกรมเก่าพวกนี้นี่แหละที่เปลืองพื้นที่เก็บข้อมูลดีนัก แถมบางโปรแกรมถึงไม่ได้ใช้ก็แอบทำงานอยู่เบื้องหลังให้เปลืองทรัพยากรเล่นซะงั้น ถ้าหมั่นถอนการติดตั้งโปรแกรมเก่าเรื่อยๆ จะช่วยให้คอมทำงานไหลลื่นยิ่งขึ้น   เปิด Control Panel แล้วเลือก "Uninstall a program" หรือ "Programs and Features" จากนั้นเลื่อนดูตามรายชื่อโปรแกรมที่ติดตั้งไป แล้วลบโปรแกรมที่ไม่ใช้แล้ว โดยเลือกโปรแกรมแล้วคลิก "Uninstall" เพื่อลบ ถ้าไม่แน่ใจว่าโปรแกรมนั้นเป็นโปรแกรมอะไร ให้เอาชื่อไปค้นในเน็ตดู โปรแกรมฟรีชื่อ "PC Decrapifier" ใช้สแกนคอมหาโปรแกรมที่ปกติคนไม่ค่อยใช้กัน แต่ดันติดมากับคอมแต่แรก พวกนี้เรียกว่า "bloatware" หรือโปรแกรมหนักเครื่อง คุณดาวน์โหลด PC Decrapifier แบบ home use จาก pcdecrapifier.com มาใช้ได้ฟรี ไม่ต้องติดตั้งลงคอมแต่อย่างใด ดาวน์โหลดเสร็จก็เปิดโปรแกรมสแกนคอมได้เลย ถ้าเจอ bloatware เมื่อไหร่ก็ลบทันที หลายโปรแกรมจะตั้งค่ามาแต่ต้นให้เปิดขึ้นมาพร้อม Windows ถือว่าสะดวกในแง่ว่าใช้งานได้ทันที แต่ถ้ามีโปรแกรม startup เยอะเกินไป ระวังจะรอนานกว่า Windows จะโหลดเสร็จ   Windows 10 และ 8 - กด Ctrl+⇧ Shift+Esc เพื่อเปิด Task Manager คลิกเพื่อขยาย "More details" แล้วคลิก tab "Startup" จากนั้นเลือกโปรแกรมที่จะลบออกจาก startup เสร็จแล้วคลิก "Disable" ถ้าไม่แน่ใจว่าโปรแกรมไหนใช้ทำอะไร ต้องกำหนดให้เปิดพร้อมคอมไหม ก็ต้องค้นในเน็ตดูก่อน Windows 7 และ Vista - กด ⊞ Win+R แล้วพิมพ์ "msconfig" คลิก tab "Startup" จากนั้นเอาติ๊กออกจากช่องของแต่ละโปรแกรมที่อยากปิด ถ้าไม่แน่ใจว่าโปรแกรมนั้นใช้ทำอะไร ก็ต้องไปค้นในเน็ตให้แน่ใจก่อน โดยพิมพ์ชื่อ "โปรแกรมที่เปิดพร้อมคอม" ใน search engine ผลการค้นหาต้นๆ จะบอกเองว่าคืออะไร หลายโปรแกรมที่คนนิยมใช้กัน จริงๆ แล้วเปลืองทรัพยากรเครื่องมาก เปิดทีไรคอมอืดไปถนัดใจ โปรแกรมที่ว่าก็เช่น Norton Antivirus, iTunes และ Adobe Reader ถ้าค้นดีๆ จะรู้ว่าโปรแกรมพวกนี้มีตัวตายตัวแทนแบบใช้ฟรีแถมไม่หนักเครื่อง ลองใช้ดูแล้วจะรู้ว่าคอมลื่นไหลขึ้นเยอะ  แทนที่จะใช้ Norton เป็นโปรแกรม antivirus ประจำเครื่อง ให้เปลี่ยนมาใช้ Microsoft Defender ที่ติดมากับ Windows แทน หรือใช้โปรแกรมฟรีอย่าง Avast และ Bit-Defender ก็ได้ ลองอ่านวิธีเปิดใช้งาน Windows Defender เพิ่มเติมในเน็ตดู ถ้าปกติเปิดไฟล์ media ใน iTunes ให้เปลี่ยนไปใช้โปรแกรมอย่าง foobar2000 หรือ MediaMonkey แทน เพราะทั้ง 2 โปรแกรมนี้ sync กับอุปกรณ์ iOS ของคุณได้ อาจจะฟังดูง่ายไปนิด แต่บอกเลยว่ารีสตาร์ทนี่แหละแก้ปัญหาการใช้งานคอมได้หลายกรณี แต่อย่าลืมเซฟไฟล์ไหนที่เปิดใช้งานอยู่ก่อนล่ะ ถ้าตอนแรกยังท่องเว็บอยู่ดีๆ แต่ตอนนี้เกิดเชื่อมต่อไม่ได้ซะงั้น ก็ลองปิดแล้วเปิดโมเด็มกับเราเตอร์เพื่อต่อเน็ตใหม่ดู ส่วนใหญ่จะช่วยได้   ให้ถอดปลั๊กโมเด็ม จากนั้นถอดปลั๊กเราเตอร์ (ถ้าใช้) รอประมาณ 30 วินาทีค่อยเสียบปลั๊ก พอไฟโมเด็มติดนิ่ง ก็เสียบปลั๊กเราเตอร์ เท่านี้ก็น่าจะต่อเน็ตได้ตามเดิมในไม่ถึงนาที ถ้านาฬิกาของระบบรวน อาจจะโหลด security certificates จากเว็บไม่ได้ เลยทำให้มีปัญหาหน้าเว็บไม่โหลด แบบนี้ต้องเช็คนาฬิกาของระบบ แล้วตั้งใหม่ให้ถูกต้อง ถ้าพรินเตอร์ไม่โผล่มาในคอม ให้ปิดแล้วเปิดพรินเตอร์ใหม่น่าจะช่วยได้ โดยกดปุ่ม Power หรือถอดปลั๊กพรินเตอร์ รอ 30 วินาที จากนั้นเปิดเครื่องอีกรอบ สาเหตุยอดนิยมทำคอมติด adware ก็คือมากับ "โปรแกรมแถมไม่พึงประสงค์" ของโปรแกรมที่คุณจะติดตั้งนั่นแหละ เพราะงั้นเวลาจะดาวน์โหลดโปรแกรมไหนจากเน็ต ต้องอ่านแต่ละหน้าจอในขั้นตอนการติดตั้งให้ดีๆ โดยเฉพาะถ้าเป็นโปรแกรมฟรี เลือกติดตั้งเฉพาะโปรแกรมที่ต้องการ แล้วเอาติ๊กออกหรือกดปฏิเสธการติดตั้งโปรแกรมเสริมอื่นๆ   เลือกใช้โปรแกรมแบบ open-source แทน เพราะมักจะไม่มี adware ซ่อนมาในไฟล์ติดตั้ง อย่าไปดาวน์โหลดโปรแกรมจากเว็บอย่าง CNet หรือ Tucows เพราะมักบังคับให้คุณใช้โปรแกรม download manager ของเว็บที่เต็มไปด้วยโฆษณา ถ้าคุณใช้ Windows ต้องมีโปรแกรม antivirus และเปิดใช้งานไว้ตลอด จริงๆ แค่ใช้ Windows Defender ที่ติดมากับ Windows แต่แรกก็พอแล้ว แต่จะใช้ Avast, Bit-Defender, Kaspersky หรือโปรแกรม antivirus ดังๆ ตัวอื่นแทนก็ได้ ขอแค่เปิดใช้งานทีละโปรแกรม ถ้าเปิดหลายโปรแกรมจะตีกันจนคอมอืดได้  ลองหาข้อมูลเพิ่มเติมในเน็ตดู เรื่องเลือกและติดตั้งโปรแกรม antivirus ถ้าฝุ่นเกาะจนเขรอะ จะทำให้คอมระบายความร้อนได้ไม่ดี จนร้อนจัดในที่สุด ชิ้นส่วนต่างๆ ข้างในเลยอืดไปหมดเพราะพยายามจะลดอุณหภูมิ ทางที่ดีต้องหมั่นทำความสะอาดและระบายความร้อนให้คอม จะทำให้คุณใช้งานได้อย่างเต็มประสิทธิภาพ ยิ่งบ้านใครสูบบุหรี่หรือเลี้ยงสัตว์ ยิ่งต้องดูแลเป็นพิเศษ   จะซื้อสเปรย์ลมกำจัดฝุ่นมาใช้ก็ได้ หรือใช้ปั๊มลม (air compressor) กำจัดฝุ่นที่สะสมในคอม ลองอ่านเคล็ดลับการกำจัดฝุ่นในคอมเพิ่มเติมจากในเน็ตดู ถ้าคุณหมั่นจัดระเบียบและควบคุมโปรแกรมที่ติดตั้งไว้ในคอม ก็จะมีพื้นที่ว่างเพียงพอ ไร้โปรแกรมหนักคอมเปลืองทรัพยากร โปรแกรมไหนใช้เสร็จแล้วและไม่คิดจะใช้อีก ก็ลบทิ้งไป เท่านี้ก็ทวงพื้นที่คืนมาได้เยอะ ถ้ากลัวจะต้องใช้อีกคราวหน้า ก็ backup ไฟล์ติดตั้งไว้แทน แล้วค่อยติดตั้งลงคอมตอนจะใช้จริง ไม่ต้องไปหาหรือดาวน์โหลดมาใหม่ ถ้าเบราว์เซอร์อืด หรือมีหน้าต่าง pop-up, โฆษณา และ toolbar แน่นไปหมด เป็นไปได้มากว่าติด adware เข้าให้แล้ว adware ก็คือโปรแกรมอันตราย เอาไว้ยึดเบราว์เซอร์ เปลี่ยนเส้นทางการค้นหาของคุณไปที่เว็บไม่พึงประสงค์ และถมโฆษณามาเต็มเบราว์เซอร์ไปหมด ขั้นแรกในการกำจัด adware พวกนี้ก็คือต้องถอนการติดตั้งโปรแกรมที่ไม่รู้จักออกจากเครื่องซะก่อน ทำได้ใน Control Panel โดย Windows แต่ละเวอร์ชั่นก็จะมีขั้นตอนแตกต่างกันออกไป   Windows 10 และ 8 - คลิกขวาที่ปุ่ม Windows แล้วเลือก "Control Panel" Windows 7, Vista และ XP - คลิกปุ่ม Start แล้วเลือก "Control Panel" จากในเมนู Start เพื่อดูรายชื่อโปรแกรมทั้งหมดที่ติดตั้งไว้ในคอม ให้ sort หรือจัดเรียงรายชื่อโปรแกรมตามวันที่ติดตั้ง จะได้เห็นว่าโปรแกรมไหนเพิ่งติดตั้งลงคอมล่าสุดโดยคุณไม่ได้รับรู้ ไล่ไปตามชื่อโปรแกรมเลย ถ้าเจอโปรแกรมไหนไม่คุ้น ให้เอาชื่อไปค้นในเน็ต เผื่อจะเป็น adware ถอนการติดตั้งไปตามขั้นตอน และทำซ้ำถ้ามีหลายโปรแกรม  ระหว่างนี้จะถอนการติดตั้งโปรแกรมที่เคยลงเองแต่ไม่ใช้งานแล้วด้วยก็ได้ เช่น เกมเก่า, เบราว์เซอร์อื่นที่ไม่ได้ใช้, utilities ต่างๆ ที่เคยใช้แค่ครั้งเดียวแล้วไม่ได้ใช้อีกเลย รวมถึงโปรแกรมอื่นๆ ที่หนักคอม พอลบพวกนี้ไปแล้วบอกเลยว่าจะทวงพื้นที่ว่างในคอมคืนมาได้เยอะ ต่อไปเปิดปุ๊บคอมก็พร้อมใช้งาน ไม่ต้องมานั่งรอ เป็น utility ฟรี ใช้สแกนแล้วลบ adware และ malware ที่พบบ่อย คุณดาวน์โหลด AdwCleaner ได้ที่ toolslib.net/downloads/viewdownload/1-adwcleaner/ คลิกปุ่ม "Scan" ใน AdwCleaner เพื่อสแกนคอมหา adware ส่วนใหญ่จะใช้เวลา 20 นาทีขึ้นไป พอสแกนเสร็จให้คลิก "Clean" เพื่อลบ adware และอื่นๆ ที่ AdwCleaner สแกนเจอ เวอร์ชั่นฟรีของโปรแกรมนี้ก็ใช้สแกนและลบ adware และ malware ได้ เข้าไปดาวน์โหลดไฟล์ติดตั้งได้ที่ malwarebytes.org จากนั้นเลือก "Download" แล้วคลิกปุ่ม "Download Free Version" ดาวน์โหลดเสร็จให้เปิดไฟล์เพื่อติดตั้งโปรแกรมได้เลย เปิด Malwarebytes Anti-Malware แล้วดาวน์โหลดอัพเดทที่มี จากนั้นเริ่มสแกนคอมของคุณ ปกติจะใช้เวลาประมาณ 20 - 30 นาที สแกนเจออะไรก็ลบให้หมด โดยคลิก "Quarantine All" หลังสแกนเสร็จ หลาย adware พอฝังตัวเองลงคอมแล้วจะสร้างลิงค์ทำเป็น shortcut ของเบราว์เซอร์ ถึงสแกนและลบ adware ไปแล้วก็ยังอาจเผลอเข้าเว็บอันตรายได้ ตัว shortcut cleaner ฟรีนี้เป็นผลผลิตของชุมชนชาว anti-malware ใช้สแกน shortcut ทั้งหมดในคอมเพื่อหาและกำจัดลิงค์แอบแฝงได้เลย คุณดาวน์โหลดโปรแกรมได้ที่เว็บนี้ แล้วใช้สแกนและแก้ไข shortcut ของเบราว์เซอร์ได้เลย อาจยังมี malware บางส่วนหลงเหลืออยู่ในเบราว์เซอร์หลังสแกนและกำจัดแล้ว แบบนี้ต้องรีเซ็ตเบราว์เซอร์เพื่อกำจัด malware ซ้ำ ให้เบราว์เซอร์กลับเป็น default settings หรือค่าตั้งต้นตามเดิม   Internet Explorer - คลิกปุ่ม Tools แล้วเลือก "Internet options" คลิก tab "Advanced" จากนั้นคลิก "Reset" ติ๊กช่อง "Delete personal settings" แล้วคลิก "Reset" Chrome - คลิกปุ่ม Menu แล้วเลือก "Settings" คลิก "Show advanced settings" จากนั้นเลื่อนลงไปล่างสุด คลิก "Reset settings" แล้วคลิก "Reset" Firefox - คลิกปุ่ม Menu แล้วคลิก "?" เลือก "Troubleshooting Information" จากนั้นคลิก "Refresh Firefox" แล้วคลิก "Refresh Firefox" อีกรอบเพื่อยืนยัน พอสแกน กำจัด malware/adware และรีเซ็ต shortcut กับเบราว์เซอร์แล้ว ให้รีสตาร์ทคอมแล้วสแกนซ้ำอีกรอบด้วยทั้ง 2 โปรแกรม เพราะอาจยังหลงเหลือร่องรอยหลังรีสตาร์ท ปกติโฟลเดอร์ Applications จะรวมทุกโปรแกรมที่ติดตั้งไว้ในคอม ถ้าเห็นโปรแกรมต้องสงสัยที่ไม่เคยเห็นหรือรู้จักมาก่อน ให้ลากไปใส่ใน Trash หรือถังขยะ เพื่อถอนการติดตั้งได้เลย  เอาชื่อของแต่ละโปรแกรมที่ไม่รู้จักไปค้นในเน็ต ว่าคือโปรแกรมอะไร ปลอดภัยหรืออันตราย แต่ก่อนโปรแกรมนี้ชื่อ AdwareMedic เป็นหนึ่งในโปรแกรมที่ใช้สแกนและกำจัด malware ใน Mac ได้อย่างมีประสิทธิภาพที่สุด คุณดาวน์โหลดโปรแกรมได้ฟรีที่ malwarebytes.org/antimalware/mac/  พอดาวน์โหลดไฟล์ติดตั้งมาแล้ว ให้ดับเบิลคลิกแล้วลาก Anti-Malware เวอร์ชั่น Mac นี้ไปไว้ในโฟลเดอร์ Applications ถ้าเจอข้อความเตือนว่าติดตั้งโปรแกรมไม่ได้เพราะไม่ได้มาจาก App Store ให้คลิกขวา (Ctrl-คลิก) ที่ไฟล์ติดตั้ง เลือก "Open" แล้วเลือก "Open" อีกรอบ จะมีให้ใส่รหัสผ่านแอดมินตอนเปิด Anti-Malware ครั้งแรก บางไฟล์อยู่ในโฟลเดอร์ที่มีการอนุญาตสิทธิ์เฉพาะ ต้องกรอกรหัสก่อนถึงจะลบได้ ให้คลิกปุ่ม "Scan" เพื่อเริ่มสแกนเครื่อง Mac หา malware จะใช้เวลาประมาณ 15 - 20 นาที เพื่อลบทุกอย่างที่ Anti-Malware สแกนเจอ อาจจะมีให้คุณรีสตาร์ทก่อน ถึงจะเสร็จสิ้น ทั้งอัพเดทของ Mac OS X และอัพเดทของโปรแกรมต่างๆ จะช่วยให้ระบบเสถียร คอมทำงานลื่นไหล ควรตั้งค่าให้ติดตั้งอัพเดทใหม่อัตโนมัติ แต่จะคอยเช็คเองเป็นระยะก็ได้ ว่ามีอัพเดทสำคัญรอให้คุณติดตั้งหรือเปล่า  เปิด App Store ของ Mac แล้วคลิก tab Updates ที่ด้านบนของหน้าต่าง จากนั้นอ่านข้อมูลแล้วติดตั้งทุกอัพเดทที่มี ทั้งของระบบปฏิบัติการและโปรแกรมต่างๆ ถ้าพื้นที่ว่างในเครื่อง Mac เริ่มเหลือน้อย ก็จะเริ่มทำงานได้ไม่ลื่นไหลเท่าเดิม ให้ลบไฟล์และโปรแกรมเก่าที่ไม่ได้ใช้แล้วออกไป จะช่วยให้เครื่อง Mac ทำงานเร็วขึ้น   ถอนการติดตั้งโปรแกรมเก่าโดยลากจากโฟลเดอร์ Applications ไปใส่ใน Trash หรือถังขยะ เช็คโฟลเดอร์ Downloads กับ Documents ว่ามีไฟล์เก่าเก็บที่ไร้ประโยชน์แล้วไหม โปรแกรมอย่าง CleanMyMac3, Disk Inventory X และ DaisyDisk ใช้สแกนแล้วลบ junk file เก่าๆ จากคอมได้มหาศาล ใช้ file removal tool แล้วรับรองจะทวงพื้นที่ว่างคืนมาได้เยอะเลย ลบไฟล์ภาษาอื่นที่ไม่ได้ใช้ด้วย Monolingual คุณดาวน์โหลดได้ฟรีที่ monolingual.sourceforge.net/ แต่อย่าเผลอลบภาษาอังกฤษและภาษาไทย รวมถึงภาษาอื่นที่ใช้อยู่ ไม่งั้นระบบปฏิบัติการจะมีปัญหาได้ ถ้าปล่อยให้ไอคอนอัดเต็มหน้า desktop ไปหมด ระวังคอมจะอืด พยายามแปะเฉพาะไอคอนและไฟล์สำคัญ จะช่วยให้คอมทำงานได้ไหลลื่นขึ้น หลายโปรแกรมจะตั้งค่ามาแต่ต้นให้เปิดขึ้นมาพร้อม Mac ถือว่าสะดวกในแง่ว่าใช้งานได้ทันที แต่ถ้ามีโปรแกรม startup เยอะเกินไป ระวังจะรอนานกว่า Mac จะโหลดเสร็จ   คลิกเมนู Apple แล้วเลือก "System Preferences" เลือก "Users & Groups" แล้วเลือก "Login Items" เลือกโปรแกรมที่จะปิด ไม่ให้เปิดพร้อมคอม แล้วคลิกปุ่ม "-" อาจจะต้องคลิกแม่กุญแจแล้วใส่รหัสผ่านแอดมินก่อน บางทีไฟล์และ permissions หรือการอนุญาตสิทธิ์อาจผิดเพี้ยนไป ทำให้ Mac มีปัญหาการใช้งาน โชคดีที่มี Disk Utility ใช้สแกนและแก้ไขปัญหาต่างๆ ของระบบได้   เปิด Disk Utility จากในโฟลเดอร์ Utilities ที่อยู่ในโฟลเดอร์ Applications อีกที เลือกฮาร์ดไดรฟ์ในกรอบทางซ้าย คลิก tab "First Aid" แล้วคลิก "Verify Disk" เพื่อเริ่มสแกน จากนั้นรอสักพักจนเสร็จสิ้น คลิกปุ่ม "Repair Disk" ถ้าสแกนแล้วเจอ error
อัพเดท Windows. เช็คพื้นที่ว่างที่เหลือ. เปิด Disk Cleanup tool เพื่อสแกนแล้วลบไฟล์ชั่วคราวเก่าๆ. ถอนการติดตั้งโปรแกรมเก่าที่ไม่ได้ใช้. จัดระเบียบโปรแกรม startup ที่เปิดตัวเองพร้อมคอม. เลือกใช้โปรแกรมอื่นแทนโปรแกรมดัง. รีสตาร์ทคอมที่มีปัญหา. รีเซ็ตสัญญาณเน็ต ถ้าต่อเน็ตไม่ได้. เช็คเวลาในคอม. ปิดแล้วเปิดพรินเตอร์ ถ้ามีปัญหาการเชื่อมต่อ. เวลาจะดาวน์โหลดโปรแกรมใหม่จากในเน็ตต้องระวัง. ใช้โปรแกรม antivirus ที่ไม่หนักเครื่อง. กำจัดฝุ่นที่คอมบ่อยๆ. ถอนการติดตั้งโปรแกรมที่ไม่ใช้แล้ว. เปิด Control Panel. เลือก "Uninstall a program" หรือ "Programs and Features". มองหาโปรแกรมใหม่ที่คุณไม่รู้จักและเพิ่งถูกติดตั้ง. เลือกโปรแกรมไม่พึงประสงค์นั้น แล้วคลิก "Uninstall". ดาวน์โหลด AdwCleaner. ใช้ AdwCleaner. ดาวน์โหลดและติดตั้ง Malwarebytes Anti-Malware. สแกนคอมด้วย Anti-Malware. ดาวน์โหลดแล้วเปิด shortcut cleaner. รีเซ็ตเบราว์เซอร์. รีสตาร์ทแล้วสแกนด้วย Anti-Malware กับ AdwCleaner อีกรอบ. ลบโปรแกรมที่ไม่รู้จักออกจากโฟลเดอร์ Applications. ดาวน์โหลดแล้วติดตั้ง Malwarebytes Anti-Malware เวอร์ชั่น Mac. เปิด Anti-Malware เวอร์ชั่น Mac แล้วสแกนคอม. คลิก "Remove Selected Items" หลังสแกนเสร็จ. ติดตั้งอัพเดทล่าสุดที่มี. ทวงคืนที่ว่างในฮาร์ดไดรฟ์. ลบไอคอนที่ไม่ได้ใช้จากหน้า desktop. จัดระเบียบโปรแกรม startup ที่เปิดตัวเองพร้อมคอม. สแกนฮาร์ดไดรฟ์ด้วย Disk Utility.
https://www.wikihow.com/Clean-up-a-Computer-%26-Fix-Problems-for-Free https://www.wikihow.com/Clean-up-a-Computer-%26-Fix-Problems-for-Free https://www.wikihow.com/Clean-up-a-Computer-%26-Fix-Problems-for-Free https://www.wikihow.com/Clean-up-a-Computer-%26-Fix-Problems-for-Free https://www.wikihow.com/Clean-up-a-Computer-%26-Fix-Problems-for-Free https://www.wikihow.com/Clean-up-a-Computer-%26-Fix-Problems-for-Free
Optimizing Your Computer (Windows) Basic Troubleshooting Keeping Your Computer Running Smoothly Removing Adware and Cleaning Browsers (Windows) Removing Adware and Cleaning Safari (Mac) Optimizing Your Computer (Mac)